Kamu bisa jelasin ke aku soal Ernst Udet dalam bahasa melayu?

Kolonel Jeneral Ernst Udet (26 April 1896 – 17 November 1941) ialah seorang ace Jerman yang mendapat skor kedua tertinggi dalam Perang Dunia I. Beliau adalah salah seorang ace termuda dan merupakan ace Jerman yang mendapat skor tertinggi yang masih hidup selepas perang (pada usia 22 tahun). 62 kemenangannya yang disahkan telah berada hanya ditempat kedua selepas  Manfred von Richthofen, yang merupakan komandernya dalam Sarkis Terbang. Udet naik menjadi komander skuadron dibawah Richthofen, dan kemudian dibawah Hermann Göring.

Susulan dari kekalahan Jerman, Udet menghabiskan masa pada tahun 1920an dan awal 1930an sebagai seorang juruterbang aerobatik, juruterbang lagak ngeri antarabangsa, pengeluar pesawat ringan, dan playboy. Pada tahun 1933, beliau menyertai Parti Nazi yang memerintah dan mula terlibat dalam pembangunan awal Luftwaffe. Beliau menggunakan kemahiran rangkaian untuk menjadi pengarah kajian dan pembangunan bagi tentera udara yang sedang berkembang. Beliau sangat berpengaruh dalam penggunaan teknik  pengebom junam seperti Stuka. Menjelang 1 Februari 1939, Udet telah naik ke jawatan Ketua Pengarah Kelengkapan Luftwaffe merangkap Ketua Pejabat Perancangan Luftwaffe dan Inspektor Jeneral Pasukan Pejuang. Walau bagaimanapun, tekanan jawatan dan kebenciannya terhadap tugas-tugas pentadbiran menyebabkan peningkatan  ketagihan arak.

Apabila Perang Dunia II bermula, keperluan untuk kelengkapan Luftwaffe mengatasi kapasiti pengeluaran Jerman. Bekas sahabat Udet iaitu Hermann Göring telah mula berbohong kepada Adolf Hitler tentang kekurangan material ini selepas  Luftwaffe kalah dalam Pertempuran Britain, maka kemarahan Führer dihalakan kepada Udet.

Operasi Barbarossa, apabila Jerman menyerang Soviet Union lantas membuka barisan kedua dalam peperangan, didapati menjadi mimpi ngeri terakhir buat Udet. Pada 17 November 1941, beliau membunuh diri dengan menembak di kepala.